BOSNA I HERCEGOVINA

FEDERACIJA BOSNE I HERCEGOVINE

HERCEGBOSANSKA ŽUPANIJA

GRAD LIVNO

GRADONAČELNIK

Broj: 02-04-3649/23

Livno, 24.11.2023.godine

Na temelju članka 38. stavak 1. točke 18. Statuta Općine Livno(„Sl. glasnik Općine Livno“, broj: 5/08), a u svezi s člankom 23. Privremene Statutarne odluke Grada Livna(„Službeni glasnik Grada Livna, broj: 2/18), a sukladno odredbama Proračuna Grada Livna za 2022. godinu i Odluke o izvršavanju Proračuna Grada Livna za 2022.godinu („Sl. glasnik Grada Livna“, br. 11/21), Gradonačelnik o b j a v l j u j e

**J A V N I P O Z I V**

**zdravstvenim ustanovama za financiranje/sufinanciranje projekata u 2023.godini**

**I Predmet poziva**

Pozivaju se zdravstvene ustanove s područja Grada Livna za prijavu projekata, koji će se financirati/sufinancirati iz Proračuna Grada Livna za 2023. godinu, ekonomski kod 614175 – Posebni dio Proračuna, grant „Potpore projektima iz oblasti zdravstva“ u iznosu od 20.000,00 KM.

**II Uvjeti za sudjelovanje na javnom pozivu**

Pravo sudjelovanja na Javnom pozivu ostvaruju zdravstvene ustanove koje su uredno registrirane i imaju sjedište na području grada Livno, a čiji će se projekti realizirati u interesu stanovnika grada Livna.

**III Projektne ideje**

Financijska potpora namijenjena je za financiranje/sufinanciranje projekata koji se odnose na poboljšanje i dostupnost zdravstvene zaštite na području Grada Livna.

Prijedlozi trebaju sadržavati naziv projektne ideje s opisom opravdanosti, izvodljivosti i održivosti projekta, ciljne skupine, okvirnu financijsku konstrukciju projekta i iznos eventualnog financirana/sufinanciranja lokalne zajednice.

**IV Sadržaj potrebne dokumentacije**

Uz popunjen prijavni obrazac potrebno je dostaviti i sljedeće dokumente:

* rješenje o upisu u sudski registar (ovjerena preslika),
* potvrdu o poreznoj registraciji – identifikacijski broj (ovjerena preslika),
* potvrdu banke o broju transakcijskog računa,
* financijsko izvješće o utrošku proračunskih sredstava za prethodnu proračunsku godinu (samo korisnici sredstava u prethodnoj godini).

**V Vrednovanje projekata**

Vrednovanje i rangiranje projekata pristiglih na javni poziv obavit će povjerenstvo koje imenuje Gradonačelnik. Povjerenstvo razmatra prijave prema redoslijedu podnošenja, cijeni ispunjenost uvjeta, te izvješće dostavlja Gradonačelniku koji donosi konačnu odluku o korisnicima i iznosu proračunskih sredstava za financiranje/sufinanciranje projekata po ovom Javnom pozivu.

**VI Mjesto, način i rok za podnošenja prijava**

Prijave na javni poziv podnose se na aplikacijskom uzorku koji se može preuzeti u Centru za pružanje usluga građanima Grada Livna ili na web stranici [*www.livno.ba*](http://www.livno.ba)*.*

Prijave s dokumentacijom dostavljaju se u zatvorenoj kuverti na adresu:

**Grad Livno**

**Gradonačelnik**

**Povjerenstvo za izbor projekata zdravstvenih ustanova**

**Trg branitelja Livna 1, Livno**

**s obveznom napomenom za “Javni poziv zdravstvenim ustanovama za financiranje/sufinanciranje projekata u 2023.godini- Ne otvarati“.** .

putem prijemne kancelarije Grada Livna( šalter sala) ili poštom preporučeno.

Rok za dostavu prijava s dokumentacijom je 15 dana od dana objavljivanja Javnog poziva na oglasnoj ploči Grada Livna. Javni poziv objavit će se na službenoj web stranici Grada Livna i lokalnim radio postajama.

Nepotpune i nepravovremene prijave neće se uzeti u razmatranje.

Korisnici sredstava obvezni su Gradonačelniku dostaviti izvješće o realizaciji projekta(narativni dio) s financijskim izvješćem o utrošku proračunskih sredstava s pregledom svih stvorenih troškova u svezi realizacije projekta, i s preslikama računa i drugih isprava na temelju kojih su izvršena plaćanja, a sve u roku od 30 dana od dana realizacije projekta, a najkasnije do 31.ožujka naredne godine. U protivnom, neće imati pravo na dodjelu sredstava u narednoj fiskalnoj godini.

GRADONAČELNIK

Darko Čondrić